Juris Kazubiernis
Juris Kazubiernis (dzimis 1940. gada 29. februārī, miris 2016. gada 22. novembrī) bija biologs un ornitologs, ilggadīgs Latvijas Gredzenošanas centra vadītājs. Par putniem sācis interesēties 1955. gadā, apmeklēdams Rīgas Zooloģiskā dārza Naturālistu pulciņa Ornitoloģijas sekcijas nodarbības. Kopš 1959. gada strādājis Zinātņu akadēmijas Bioloģijas institūta Ornitoloģijas laboratorijā, kurā ar pārtraukumu no 1966. līdz 1972. gadam darbojies visu darba mūžu. No 1992. gada līdz aiziešanai viņsaulē — Latvijas Gredzenošanas centra vadītājs. Daudz nodarbojies ar putnu migrācijas pētījumiem, lauku darbiem Papes un Engures ornitioloģiskajās stacijās, Kolkā un citur. Viens no Latvijas Ornitoloģijas biedrības dibinātājiem.